Cristiano Ronaldo, discurs de lider după incidentul controversat. Jucătorul a aruncat banderola și a ieșit de pe teren.
Cristiano Ronaldo, incident controversat în meciul cu Serbia. Ronaldo a părăsit terenul după ce arbitrul i-a anulat un gol. Ronaldo a postat apoi un mesaj pe contul de Instagram. Reacția lui Ronaldo a adunat 5 milioane de like-uri. Ronaldo": Sunt momente greu de gestionat, mai ales când națiunea suferă".
A început ca meci de fotbal și s-a încheiat cu un discurs despre patriotism. Cristiano Ronaldo s-a pus în rolul liderului Portugaliei.Atacantul s-a enervat și a dat cu banderola de pământ după ce arbitrul i-a refuzat un gol în minutul 93. A ieșit de pe teren și l-a făcut pe arbitru să-i ceară scuze pentru greșeală. Serbia – Portugalia s-a terminat 2-2 la Belgrad.Dar momentul a trecut de terenul de fotbal și l-a pus pe fostul Balon de Aur în rolul de El Lider Maximo."Mereu dau și voi da totul pentru țară, asta nu se va schimba vreodată. Dar există momente dificile cu care trebuie să te confrunți, mai ales când simți că o întreagă națiune este afectată. Capul sus și să înfruntăm următoarea provocare", a spus Cristiano Ronaldo pe Instagram.5 milioane de aprecieri a primit după ce a spus că nu va accepta niciodată ca poporul său să sufere din cauza altora. Fie și la fotbal. Ronaldo și-a făcut țara campioană europeană în 2016.